Parlamentul  României

	Comisia pentru buget, finanţe şi bănci
	
	Bucureşti,        

Nr. 22/251/31.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar, cu care comisia noastră a fost sesizată în fond cu adresa Biroului Permanent nr. PL.x 213  din 30 martie 2009 .
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/251/31.03.2009


RAPORT

asupra proiectului de Lege pentru aprobarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar 
     
     Cu adresa nr.PL.x 213  din 30 martie  2009, Biroul Permanent conform art.95 şi 115 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar.
La întocmirea raportului s-au avut în vedere avizele Consiliului Legislativ, Comisiei pentru administraţie publică, amenajarea teritoriului şi echilibru ecologic, Comisiei pentru muncă şi protecţie socială şi al Comisiei pentru învăţământ, ştiinţă, tineret şi sport. 
               Prezentul proiect de Lege are ca obiect de reglementare aprobarea Ordonanţei Guvernului nr.4/2009 privind reglementarea unor măsuri în domeniul bugetar. 
               Ordonanţa a reglementat o serie de măsuri în domeniul bugetar pentru păstrarea echilibrelor bugetare, măsuri menite să reducă cheltuielile bugetare la un nivel care să permită respectarea angajamentelor interne şi internaţionale asumate de Guvern.

Sunt modificate mai multe acte normative vizând domeniul bugetar, se fac derogări de la unele prevederi din unele acte normative din acelaşi domeniu de reglementare, se propun măsuri care nu mai au aplicabilitate în timp, astfel încât să nu mai fie nevoie a fi reluate în fiecare an în legile bugetului de stat, s-au preluat prevederi din două Hotărâri de Guvern care reglementau călătoria cu avionul de către personalul bugetar şi renunţarea la decontarea călătoriei cu taxiul în străinătate. 

Proiectul de lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului de lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Gheorghe Gherghina, secretar de stat în Ministerul Finanţelor Publice.

La lucrările comisiei au participat  27  deputaţi, din totalul de 32 membri ai comisiei.

Raportul comisiei a fost adoptat cu unanimitate de voturi. 

Proiectul de lege a fost adoptat de Senat în şedinţa din data de 25 martie 2009.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de  Lege pentru aprobarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar, în şedinţa din data de 28 aprilie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  cu amendamentele din Anexă.
	PREŞEDINTE,

Viorel ŞTEFAN
	SECRETAR,

Iuliu NOSA


                                                                                  Consilier parlamentar
                                                                                                         Roşu Gica

                                                                                                                ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.

crt


	Text iniţial
	Text Senat
	Text propus de comisie
	Motivarea amendamentului

	0
	2
	3
	4
	

	1.
	
	LEGE

pentru aprobarea Ordonanţei de urgenţă a Guvernului nr.4/2009 privind reglementarea unor măsuri în domeniul bugetar
	Nemodificat
	

	2.
	
	ARTICOL UNIC. – Se aprobă Ordonanţa de urgenţă a Guvernului nr.4 din 11 februarie 2009 privind reglementarea unor măsuri în domeniul bugetar, publicată în Monitorul Oficial al României, Partea I, nr. 92 din 16 februarie 2009, cu următoarele modificări şi completări:
	Nemodificat
	

	3.
	ORDONANŢĂ DE URGENŢĂ 
privind reglementarea unor măsuri în domeniul bugetar

	Nemodificat
	Nemodificat
	

	4.
	Art. 1. - Articolul 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar, publicată în Monitorul Oficial al României, Partea I, nr. 276 din 8 aprilie 2008, aprobată cu modificări prin Legea nr. 275/2008, cu modificările şi completările ulterioare, se modifică şi va avea următorul cuprins: 

"Art. 11.- (1) Pentru încadrarea în nivelul anual al deficitului bugetului general consolidat, prin hotărâre a Guvernului, la propunerea Ministerului Finanţelor Publice, se stabilesc limite anuale pentru finanţările rambursabile care urmează a fi contractate de unităţile administrativ-teritoriale şi pentru tragerile ce se pot efectua din finanţările rambursabile contractate sau care urmează a fi contractate. 

(2) La stabilirea limitelor prevăzute la alin. (1) nu se includ finanţările rambursabile pentru prefinanţarea şi/sau cofinanţarea proiectelor care beneficiază de fonduri nerambursabile de la Uniunea Europeană şi tragerile din aceste finanţări rambursabile, contractate sau care urmează a fi contractate de către unităţile administrativ-teritoriale. 

(3) Comisia de autorizare a împrumuturilor locale, constituită în baza prevederilor art. 61 din Legea nr. 273/2006 privind finanţele publice locale, cu modificările şi completările ulterioare, autorizează finanţările rambursabile care urmează a fi contractate de unităţile administrativ-teritoriale, precum şi tragerile ce se pot efectua din finanţările rambursabile contractate sau care urmează a fi contractate, în limita cărora se pot efectua plăţi, cu încadrarea în limitele anuale prevăzute la alin. (1)." 

 
	1. La articolul 1, alineatul (2) al articolului 11 va avea următorul cuprins:
Nemodificat

Nemodificat
“(2) La stabilirea limitelor prevăzute la alin. (1) nu se includ finanţările rambursabile pentru prefinanţarea şi/sau cofinanţarea proiectelor care beneficiază de fonduri nerambursabile de la Uniunea Europeană, inclusiv cele cuprinse in programul HIPERB şi tragerile din aceste finanţări rambursabile, contractate sau care urmează a fi contractate de către unităţile administrativ-teritoriale.” 

Nemodificat
	1. La articolul 1, alineatul (2) al articolului 11 va avea următorul cuprins:

Nemodificat

Nemodificat

Nemodificat

Nemodificat


	

	5.
	Art. 2. - Alineatele (3) şi (5) ale articolului 1 din Ordonanţa Guvernului nr. 9/1996 privind îmbunătăţirea sistemului de finanţare a instituţiilor publice de cultură finanţate din venituri extrabugetare şi alocaţii de la bugetul de stat sau de la bugetele locale, a sistemului de salarizare a personalului din aceste instituţii, precum şi îmbunătăţirea salarizării personalului din instituţiile şi activităţile cu profil cultural, publicată în Monitorul Oficial al României, Partea I, nr. 21 din 30 ianuarie 1996, aprobată cu modificări şi completări prin Legea nr. 86/1996, cu modificările şi completările ulterioare, se modifică şi vor avea următorul cuprins: 

"(3) Alocaţiile de la bugetul de stat sau de la bugetele locale, după caz, pentru finanţarea instituţiilor publice prevăzute la alin. (1) se prevăd, în sumă globală, în bugetele ordonatorilor principali de credite bugetare şi se repartizează de către aceştia pe instituţiile din subordine, în raport cu obligaţiile sau cu programele propuse. Sumele astfel repartizate se includ în bugetul de venituri şi cheltuieli al fiecărei instituţii publice. 

................................................................................................. 

(5) Bugetele de venituri şi cheltuieli elaborate de instituţiile publice prevăzute la alin. (1) se aprobă de către ordonatorul principal de credite bugetare, după aprobarea legii bugetului de stat." 


	Nemodificat
	Nemodificat
	

	6.
	Art. 3. - Alineatele (3) şi (4) ale articolului 1 din Ordonanţa Guvernului nr. 10/1996 privind îmbunătăţirea sistemului de finanţare a unităţilor sportive finanţate din venituri extrabugetare şi din alocaţii de la bugetul de stat, precum şi a sistemului de salarizare a personalului din aceste unităţi, publicată în Monitorul Oficial al României, Partea I, nr. 21 din 30 ianuarie 1996, aprobată prin Legea nr. 59/1996, cu modificările ulterioare, se modifică şi vor avea următorul cuprins: 

"(3) Alocaţiile de la bugetul de stat pentru finanţarea unităţilor prevăzute la alin. (1) se prevăd, în sumă globală, în bugetele ordonatorilor principali de credite bugetare şi se repartizează de către aceştia pe unităţile din subordine, în raport cu activităţile sau cu programele propuse. Sumele astfel repartizate se includ în bugetul de venituri şi cheltuieli al fiecărei unităţi. 

(4) Bugetele de venituri şi cheltuieli elaborate de unităţile prevăzute la alin. (1) se aprobă de către ordonatorii principali de credite bugetare, după aprobarea legii bugetului de stat." 


	Nemodificat
	Nemodificat
	

	7.
	Art. 4. - Bugetele de venituri şi cheltuieli ale instituţiilor publice finanţate integral din venituri proprii, care funcţionează în coordonarea primului-ministru, direct sau prin Cancelaria Primului-Ministru, şi bugetul Autorităţii Naţionale de Reglementare în Domeniul Energiei, care funcţionează în coordonarea viceprim - ministrului, se aprobă prin hotărâre a Guvernului, în termen de 15 zile de la data publicării legii bugetare anuale sau a legii de rectificare bugetară.
	2. Articolul 4 va avea următorul cuprins:

 „Art. 4. - Bugetele de venituri şi cheltuieli ale instituţiilor publice finanţate integral din venituri proprii, care funcţionează în coordonarea primului-ministru şi bugetul Autorităţii Naţionale de Reglementare în Domeniul Energiei, care funcţionează în coordonarea viceprim - ministrului, se aprobă prin hotărâre a Guvernului, în termen de 15 zile de la data publicării legii bugetare anuale sau a legii de rectificare bugetară.”
	2. Articolul 4 va avea următorul cuprins:

Nemodificat
	

	8.
	Art. 5. - Prin derogare de la prevederile art. 58 din Legea nr. 273/2006 privind finanţele publice locale, cu modificările şi completările ulterioare, subvenţiile de la bugetul de stat către bugetele locale, necesare susţinerii derulării proiectelor finanţate din fonduri externe nerambursabile postaderare, rămase neutilizate la finele exerciţiului bugetar, se reflectă în excedentul bugetului local şi, respectiv, în fondul de rulment, şi vor fi utilizate în anul următor cu aceeaşi destinaţie pentru care aceste fonduri au fost acordate, până la finalizarea proiectelor respective. 


	Nemodificat
	Nemodificat
	

	9.
	Art. 6. - Prin derogare de la prevederile alin. (4) al art. 21 din Legea nr. 500/2002 privind finanţele publice, cu modificările ulterioare, pentru cheltuielile de personal care se regăsesc în structura altor categorii de cheltuieli nu se aplică reţinerea de 10% din prevederile aprobate ordonatorilor principali de credite. 


	Nemodificat
	Nemodificat
	

	10.
	Art. 7. - Prevederile art. 49 alin. (3) din Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările ulterioare, referitoare la creşterea alocaţiilor bugetare, nu se aplică în anul 2009.
	Nemodificat
	Nemodificat
	

	11.
	
	3. După articolul 7 se introduce un nou articol, art.71, cu următorul cuprins:
„Art. 71  .- În anul 2009, sumele alocate de stat pentru cercetarea ştiinţifică şi dezvoltarea tehnologică vor fi cel puţin la nivelul execuţiei bugetare din anul 2008, în procente din produsul intern brut.”
	Se elimină
	Propunerea nu poate fi susţinută întrucât presupune o creştere automată a cheltuielilor aferente activităţii de cercetare-dezvoltare în raport cu ponderea acestora în P.I.B., fără a se ţine seama de posibilităţile de finanţare a plusului de cheltuieli.

Asigurarea aceluiaşi procent din P.I.B. ca şi în anul 2008, cu suportare din  bugetul de stat ar însemna un necesar suplimentar de circa 600 milioane lei, in condiţiile indicatorilor macroeconomici revizuiţi pentru anul 2009.

Această suplimentare nu este posibilă în prima parte a anului 2009, întrucât pentru încadrarea in ţinta de deficit au fost necesare măsuri de

reducere a cheltuielilor bugetare.

	12.
	Art. 8. - Prevederile art. 80 alin. (3) din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare, nu se aplică în anul 2009.
	Nemodificat
	Nemodificat
	

	13.
	Art. 9. - Prin derogare de la prevederile art. 43 alin. (3) din Legea nr. 411/2004 privind fondurile de pensii administrate privat, republicată, cu modificările şi completările ulterioare, în anul 2009 cota de contribuţie la fondul de pensii este de 2% din baza de calcul, stabilită potrivit legii.
	Nemodificat
	Nemodificat
	

	14.
	Art. 10. - Prin derogare de la prevederile art. 47 alin. (7) din Legea nr. 500/2002, cu modificările ulterioare, pentru asigurarea sumelor pentru sprijinirea producătorilor agricoli în anul 2009, Ministerul Agriculturii, Pădurilor şi Dezvoltării Rurale poate efectua virări de credite bugetare în condiţiile prevederilor art. 47 alin. (5) şi (6) din Legea nr. 500/2002, cu modificările ulterioare, pe tot parcursul anului bugetar. Aceste virări se efectuează dacă nu contravin prevederilor art. 47 din Legea nr. 500/2002, cu modificările ulterioare, şi ale legilor bugetare anuale, precum şi ale celor de rectificare bugetară. 


	Nemodificat
	Nemodificat
	

	15.
	Art. 11. - Ordonanţa de urgenţă a Guvernului nr. 221/2008 pentru stabilirea unor măsuri de reorganizare în cadrul administraţiei publice centrale, publicată în Monitorul Oficial al României, Partea I, nr. 882 din 24 decembrie 2008, se modifică după cum urmează: 
1.La articolul 22, alineatul (1) va avea următorul cuprins: 

"Art. 22. - (1) Efectuarea modificărilor în execuţia bugetului de stat pe anul 2009, în condiţiile prezentei ordonanţe de urgenţă, se va face de către ordonatorii principali de credite, pe baza protocoalelor de predare-preluare şi a precizărilor Ministerului Finanţelor Publice." 

2.La articolul 22, alineatul (8) se abrogă. 


	Nemodificat
	Nemodificat
	

	16.
	Art. 12. - (1)Cheltuielile privind despăgubirile, inclusiv cele provenite din aplicarea legislaţiei privind creanţele fiscale administrate de Ministerul Finanţelor Publice şi Agenţia Naţională de Administrare Fiscală, alte daune stabilite ca fiind datorate de Ministerul Finanţelor Publice şi de Agenţia Naţională de Administrare Fiscală, în nume propriu sau în reprezentarea intereselor statului, pe baza hotărârilor definitive ale instanţelor judecătoreşti, cheltuielile rezultate în urma soluţionării de către Ministerul Finanţelor Publice, pe cale amiabilă, în condiţiile art. 7201 din Codul de procedura civila sau ale Legii nr. 192/2006 privind medierea şi organizarea profesiei de mediator, a diferendelor ivite în activitatea sa, precum şi obligaţiile băneşti ale statului român, născute din aplicarea Convenţiei europene a drepturilor omului şi constatate prin acorduri de soluţionare amiabilă, prin decizii ale Comitetului Miniştrilor Consiliului Europei şi hotărâri ale Curţii Europene a Drepturilor Omului, se acoperă de către Ministerul Finanţelor Publice, pe bază de documente legale, din sumele prevăzute cu această destinaţie în bugetul de stat. 

(2)Din sumele prevăzute în bugetul Ministerului Finanţelor Publice pentru despăgubiri civile, precum şi pentru cheltuieli judiciare şi extrajudiciare derivate din acţiuni în reprezentarea intereselor statului, potrivit dispoziţiilor legale, se asigură şi fondurile necesare pentru: 

a)aplicarea prevederilor Ordonanţei de urgenţă a Guvernului nr. 190/2000 privind regimul metalelor preţioase şi pietrelor preţioase în România, aprobată cu modificări şi completări prin Legea nr. 261/2002, republicată, cu modificările şi completările ulterioare; 

b)suportarea despăgubirilor, a cheltuielilor judiciare şi extrajudiciare derivate din acţiuni în care Guvernul României este parte; 

c)aplicarea prevederilor art. 141 alin. (4) din titlul VII al Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare. 

(3)Pe măsura necesităţilor de finanţare prevăzute la alin. (2) lit. b), se autorizează Ministerul Finanţelor Publice, la solicitarea Secretariatului General al Guvernului, să introducă modificările corespunzătoare în bugetul de stat şi în bugetele celor 2 ordonatori principali de credite, în scopul asigurării creditelor bugetare în limita cărora vor fi efectuate plăţile. 

(4)În vederea asigurării fondurilor prevăzute la alin. (2) lit. c), se autorizează Ministerul Finanţelor Publice să introducă modificările corespunzătoare în volumul şi în structura veniturilor şi cheltuielilor bugetului de stat, precum şi în volumul şi în structura bugetului Ministerului Finanţelor Publice, în funcţie de încasarea dividendelor aferente acţiunilor deţinute de stat la Fondul "Proprietatea". 


	Nemodificat
	Nemodificat
	

	17.
	Art. 13. - (1) Prin derogare de la prevederile alin. (2) al art. 10 din Hotărârea Guvernului nr. 518/1995  privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare, în anul 2009, în statele europene, personalul român trimis în străinătate pentru îndeplinirea unor misiuni cu caracter temporar poate să călătorească cu avionul astfel: 

a)la business class, membrii Guvernului; 

b)la clasa economică, restul personalului. 

(2)Prin derogare de la prevederile alin. (7) al art. 10 din Hotărârea Guvernului nr. 518/1995, cu modificările şi completările ulterioare, în anul 2009, pentru personalul român trimis în străinătate pentru îndeplinirea unor misiuni cu caracter temporar care nu se încadrează la categoria a II - a de diurnă, transportul dus-întors, pe distanţa dintre aeroport sau gară şi locul de cazare, se face cu mijloacele de transport în comun. 


	Nemodificat
	Nemodificat

